**Дыснейлэнд**  — (да 1994 года Еўра-Дыснэйлэнд), — комплекс паркаў забаў кампаніі «Уолт Дысней» у горадзе Марн-ля-Вале ў 32 км на ўсход ад Парыжу. Плошча парка складае каля 1943 га. У сярэднім за год парыжскі Дыснейлэнд наведвае 12,5 млн чалавек.
Адкрыццё парка адбылося 12 красавіка 1992 года. На тэрыторыі Дыснелэнда знаходзяцца два тэматычныя паркі Disneyland Park (з 1992) і Walt Disney Studios Park (з 2002 года), забаўляльны парк Disney Village, поле для гольфа Golf Disneyland, а таксама гатэлі і дзелавыя і жылыя кварталы.
Дыснейлэнд Парыж уключае ў сябе пяць тэматычных паркаў, згрупаваных вакол замка Спячай прыгажуні, сімвала Дыснейлэнда.

Adventureland (Краіна прыгодаў)
-------------------------------

Тут можна наведаць прыстанішча Рабінзона на галінах вялікага дрэва, востраў прыгодаў з лабірынтамі і піратамі. Можна пабываць на пірацкім караблі.
Найбольш папулярныя атракцыёны Краіны прыгодаў: Indiana Jones and the Temple of Peril (Індыяна Джонс і Храм небяспечнасцяў), Adventure Isle (Востраў прыгод), хата на галінах дрэва Рабінзона Swiss Family Robinson і Pirates of the Caribbean

Frontierland (Памежная краіна)
------------------------------

Пры дапамозе атракцыёна амерыканскіх горак і дома прывідаў Памежнай краіне быў перададзены дух Дзікага Захаду. Тут можна пакатацца на дзвюх параходах у стылі Вестарн, сустрэцца з каўбоямі і індэйцамі, пастраляць у ціры або наведаць невялічкі заапарк.

Галоўная вуліца пачынаецца пасля ўвахода ў Дыснейлэнд-Парк і ўмяшчае ў сябе невялікія крамы і рэстараны. Дарога вядзе да замка Спячай Прыгажуні, адкуль можна патрапіць у астатнія часткі DLP. Вуліца пабудавана ў стылі амерыканскага горада канца ХІХ-пачатка ХХ стагоддзяў, пры гэтым архітэктура моцна нагаднвае архітэктуру горада Марселін штата Місуры, дзе вырас Уолт Дысней.

Асноўныя атракцыёны
-------------------

* Disneyland Railroad — Main Street Station (вакзал з цягнікамі)
* Main Street Vehicles (олдтаймеры)
* Discovery Arcade і Liberty Arcade (пасажы для шпацыру)
* Disney Parade (афіцыйны парад)
* FANTILLUSION! (начны светавы парад) і Wishes (фейрверк над замкам Спячай Прыгажуні).

Discoveryland (Краіна адкрыццяў)
--------------------------------

У гэтай краіне наведвальнікі могуць пабачыць прыдуманую Жулям Вернам будучыню. У цэнтры знаходзяцца амерыканскія горкі, якія былі адноўлены ў 2005 годзе.
Іншыя атракцыёны ў Краіне адкрыццяў: Buzz Lightyear Laser Blast (інтэрактыўны Dark Ride), Star Tours (сімулятар палётаў), Orbitron (арэлі з ракетамі) і Autopia (карцінгавая траса).

Fantasyland (Краіна фантазіі)
-----------------------------

Краіна фантазій разлічана ў першую чаргу на маладых наведвальнікаў. Атракцыёны ўяўляюць сабою адаптаваныя сюжэты папулярных казак. Тут знаходзіцца пячора цмока La Taniere du Dragon.
Таксама ў наяўнасці атракцыёны па вядомым казкам «Беласнежка і семь гномаў», «Пітар Пэн», «Аліса ў краіне цудаў», «Пінокіа», «Аладзін», «Русалачка».

Уваходныя квіткі
----------------

Існуе некалькі тыпаў уваходных квіткоў:

* «1 дзень/1 парк» дае права на наведванне аднаго з паркаў на працягу аднаго дня.
* «1 дзень/2 паркі» дае права на наведванне дзвюх паркаў.
* «2, 3, 4 або 5 дзён/2 паркі» — шматразовае наведванне паркаў Дыснейлэнда.

Усе квіткі можна набыць на афіцыйным сайце парка Дыснейлэнд Парыж

Зноскі
------

1. ↑  Disney Insider Yearbook: 2005 Year in Review — 2005. — P. 81. — 169 p. — ISBN 978-1-4231-0151-2<a href='https://wikidata.org/wiki/Track:Q107414545'></a>